মুহাম্মদ আলী জিন্নাহ
মুহাম্মদ আলি জিন্নাহ (, ) (; , জন্মনাম মুহাম্মদ আলি জিন্নাহভাই; ২৫ ডিসেম্বর ১৮৭৬ – ১১ সেপ্টেম্বর ১৯৪৮) ছিলেন একজন আইনজীবী, রাজনীতিবিদ ও পাকিস্তানের প্রতিষ্ঠাতা। ১৯১৩ সাল থেকে শুরু করে ১৯৪৭ সালের ১৪ আগস্ট পাকিস্তানের স্বাধীনতা পর্যন্ত জিন্নাহ নিখিল ভারত মুসলিম লীগের নেতা ছিলেন। স্বাধীনতার পর তিনি পাকিস্তানের প্রথম গভর্নর জেনারেল হন এবং আমৃত্যু এই পদে বহাল থাকেন। পাকিস্তানে তাকে "কায়েদে আজম" (মহান নেতা) ও "বাবায়ে কওম" (জাতির পিতা) হিসেবে সম্মান করা হয়।
আবু যার আল-গিফারী
আবু জর আল-গিফারী আল-কিনানি (), যিনি জুন্দুব ইবনে জুনাদাহ ইবনে সুফিয়ান () নামেও পরিচিত ছিলেন, তিনি হলেন নবী মুহাম্মাদের সময়ে ইসলাম গ্রহণকারীদের মধ্যে চতুর্থ বা পঞ্চম ব্যক্তি। তিনি বনু গিফার গোত্রের অন্তর্ভুক্ত ছিলেন। তাঁর জন্মের তারিখ সম্পর্কে কিছু জানা যায় নি। তিনি ৬৫২ খ্রিষ্টাব্দে মদিনার পূর্ব মরুভূমি আল-রাবানা নামক স্থানে মৃত্যুবরণ করেন।